
PRADŽIOS IR PLANAVIMO TIKSLŲ 
Vadovaudamasis Lietuvos Respublikos teritorijų planavimo įstatymo 3 straipsnio 1 dalies 1 punktu ir 24 straipsnio 5 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 313 punktu, 318.1.2, 318.1.3 papunkčiais, informuojame, kad pradedamas rengti žemės sklypų prie A. Janulaičio g., Kaune detalusis planas.
Planavimo tikslai – nustatyti detaliojo plano sprendinius; sudaryti sąlygas darniai Kauno miesto savivaldybės teritorijos raidai, teritorijų sanglaudai, nuosekliai įgyvendinti erdvinės ir funkcinės integracijos politiką, kompleksiškai spręsti socialinius, ekonominius uždavinius; kurti sveiką, saugią, darnią, klimato kaitos padariniams atsparią gyvenamąją aplinką ir visavertes gyvenimo sąlygas gyvenamosiose vietovėse; sudaryti sąlygas privačioms investicijoms, kuriančioms socialinę ir ekonominę gerovę, tinkamos kokybės gyvenimo sąlygas, skatinančioms alternatyvių energijos šaltinių ir technologijų plėtrą, didinančioms energijos vartojimo efektyvumą; derinti fizinių ir juridinių asmenų ar jų grupių, Kauno miesto savivaldybės interesus dėl teritorijos naudojimo ir veiklos plėtojimo teritorijoje sąlygų. 
Detaliojo plano tikslai ir uždaviniai – detalizuojant Kauno miesto savivaldybės teritorijos bendrajame plane nustatytus teritorijos naudojimo privalomuosius reikalavimus, nustatyti teritorijos naudojimo reglamentus; suformuoti optimalią urbanistinę struktūrą, suplanuoti optimalų inžinerinių komunikacijų koridorių tinklą; įvertinti pėsčiųjų, dviračių takų ryšių sistemą, kitas susisiekimo komunikacijas ir joms funkcionuoti reikalingų servitutų poreikį; nurodyti urbanistinių struktūrų, urbanistinių erdvių formavimo reikalavimus. 
Planavimo sprendiniai turi neprieštarauti Kauno miesto savivaldybės teritorijos bendrajam planui, patvirtintam Kauno miesto savivaldybės tarybos 2014-04-10 sprendimu Nr. T-209 ir pakoreguotam Kauno miesto savivaldybės tarybos 2019 m. gegužės 14 d. sprendimu Nr. T-196 „Dėl Kauno miesto savivaldybės teritorijos bendrojo plano korektūros patvirtinimo“.
Su potvarkio projektu dėl detaliojo plano teritorijų planavimo proceso inicijavimo galima susipažinti nuo 2026-07-13 iki 2026-07-24 (10 darbo dienų), Kauno miesto savivaldybės administracijos tinklapyje www.kaunas.lt→Urbanistika→Detalieji planai→ Pradedami rengti. Teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS) www.tpdris.lt. Informacijos dėl sprendimo detaliojo plano teritorijų planavimo proceso inicijavimo projekto taip pat galima teirautis – Urbanistikos poskyrio vyriausioji specialistė V.Venskūnė, tel. 062620175, vaida.venskune@kaunas.lt
http://www.kaunas.lt/urbanistika/detalieji-planai/pradedami-rengti-parengti-patvirtinti-koreguojami-detalieji-planai/ 

